text: [{"text_idx": "#000005", "text": "I\u0301tro\u0301ttasamband F\u00f8roya og Svimjisamband F\u00f8roya fegnast um at kunna kunngera, at i\u0301 framti\u0301\u00f0ini fara f\u00f8royskir svimjarar fri\u0301tt at kunna luttaka fyri F\u00f8royar i\u0301 \u00f8llum FINA-kappingum, sum t.d. HM, EM og World Cup kappingum, samstundis sum teir umbo\u00f0a Danska Kongari\u0301ki\u00f0 a\u0301 Olympisku leikunum. Skifti\u00f0 millum f\u00f8royska og danska landsli\u00f0i\u00f0 i\u0301 samband vi\u00f0 OL-lutt\u00f8ku gevur onga karantenu."}, {"text_idx": "#000006", "text": "Sto\u0301ra framgongdin innan svimjing seinnu a\u0301rini hevur havt vi\u00f0 s\u00e6r, at allar F\u00f8royar vo\u0301na at si\u0301ggja f\u00f8royingar svimja a\u0301 olympisku leikunum i\u0301 London 2012. Hetta hevur to\u0301 ikki veri\u00f0 gj\u00f8rligt uttan so, at teir valdu at skifta til u\u0301tlendskan tjo\u0301\u00f0skap."}, {"text_idx": "#000007", "text": "F\u00f8royar hava a\u0301 j\u00f8vnum f\u00f8ti vi\u00f0 hini Nor\u00f0urlondini sja\u0301lvst\u00f8\u00f0ugan limaskap i\u0301 altjo\u0301\u00f0a svimjisambandinum, FINA. Hetta hevur havt vi\u00f0 s\u00e6r, at um onkur velur at skifta tjo\u0301\u00f0skap t.d. fyri at kunna luttaka i\u0301 OL, hevur vi\u00f0komandi fingi\u00f0 12 m\u00f0r. karantenu i\u0301sv. skifti\u00f0. Hendan skipan gj\u00f8rdi ta\u00f0 i\u0301tro\u0301ttarliga o\u0301gj\u00f8rligt at skifta tjo\u0301\u00f0skap."}, {"text_idx": "#000009", "text": "I\u0301tro\u0301ttasamband F\u00f8roya s\u00e6r ta\u00f0 sum si\u0301na fremstu uppga\u0301vu at verja a\u0301hugama\u0301lini hja\u0301 f\u00f8royskum i\u0301tro\u0301ttafo\u0301lkum, og ta\u0301 f\u00f8royskir svimjarar nu\u0301 eru a\u0301 einum sli\u0301kum i\u0301tro\u0301ttarligum st\u00f8\u00f0i, at teir hava m\u00f8guleika fyri at kvalifisera seg til OL, valdu I\u0301tro\u0301ttasamband F\u00f8roya og Svimjisamband F\u00f8roya at taka upp samra\u0301\u00f0ingar vi\u00f0 avvarandi altjo\u0301\u00f0a felagsskapir."}, {"text_idx": "#000011", "text": "I\u0301tro\u0301ttasamband F\u00f8roya leggur dent a\u0301, at ny\u0301ggja skipanin onga a\u0301virkan hevur a\u0301 a\u0301haldandi arbei\u00f0i\u00f0 at vinna F\u00f8royum sja\u0301lvst\u00f8\u00f0ugan olympiskan limaskap. Royndin at vinna F\u00f8royum sja\u0301lvst\u00f8\u00f0ugan limaskap byrja\u00f0i fyrst i\u0301 1980-unum, men higartil eru F\u00f8royar eins langt fra\u0301 olympiska limaskapinum, sum ta\u0301 byrja\u00f0 var\u00f0. Altjo\u0301\u00f0a Olympiska Nevndin tvi\u0301heldur um regluna i\u0301 Olympiska skjalinum, sum sigur, at ny\u0301ggj limalond bert ver\u00f0a upptikin, um tey eru sja\u0301lvst\u00f8\u00f0ugir statir, i\u00f0 eru vi\u00f0urkendir av altjo\u0301\u00f0a samfelagnum."}, {"text_idx": "#000012", "text": "I\u0301tro\u0301ttasamband F\u00f8roya og Svimjisamband F\u00f8roya"}, {"text_idx": "#000017", "text": "Hevur tu\u0301 hug at f\u00f8rleikamenna teg, at fa\u0301a eitt netverk tv\u00f8rtur um i\u0301tro\u0301ttagreinar og fa\u0301a i\u0301bla\u0301stur til komandi kappingara\u0301r? So [...]"}, {"text_idx": "#000018", "text": "Ny\u0301tt r\u00f8rslukskei\u00f0 fyri n\u00e6mingum a\u0301 Glasi"}, {"text_idx": "#000019", "text": "Fa\u0301 PULSIN upp eina fer\u00f0 um vikuna I\u0301SF og Glasir eru farin i\u0301 samstarv um at bjo\u0301\u00f0a n\u00e6mingum a\u0301 Glasi [...]"}]